පොලිසිය, යුද හමුදාව ප්‍රදේශවාසීන් ද එක්ව පෙරළී ගිය දුම්රිය මැදිරිවල සිරවී සිටි මගීන් එළියට ගන්න ලොකු උත්සාහයක් ගන්නවා දැක්කා. ඔවුන් යකඩ ඉනි, අලවංගු ආදිය යොදාගනිමින් සුන්බුන් අතර සිරවී මරළතෝනි දෙමින් සිටි අය බේරාගෙන ගිලන් රථ මගින් රෝහල් කරා යැව්වා. වෛද්‍යවරුන් හෙදියන් හා රෝහල් කාර්යමණ්ඩලයේ කණ්ඩායම් ද එහි පැමිණ බරපතළ තුවාලකරුවන් බේරාගැනීමට යුහුසුළුව අවශ්‍ය මූලික ප්‍රතිකාර දුන්නා. බරපතළ තුවාල ලැබූ ඇතැම් මගීන් සිරවී සිටි දුම්රිය මැදිරිවලින් එළියට ගන්නකොටත් ඔවුන්ගේ අතපය බිඳී සිරුරු එල්ලෙමින් තිබෙන අයුරු මම දැක්කා. එම මගීන්ගේ සිරුරු ලේවලින් නැහැවී ඔවුන් ඇඳ සිටි ඇඳුම් පැලඳුම් පවා ඉරී ගොස් තිබුණා. හැම පැත්තෙන්ම ඇසුණේ මරළතෝනි හඬ හා කෙඳිරිලි හඬ. සිය ගණනක් මේ අනතුරින් තුවාල ලබා ඇති බවට දැනගන්න ලැබුණා.
හැම පැත්තෙන්ම ඇසුනේ මොනවද?
මරළතෝනි හඬ හා කෙඳිරිලි හඬ